open-index/open-wikipedia-markdown huggingface dataset:
Ιχσάν Σαμπρί Τσαγκλαγιανγκίλ

Ο **Ιχσάν Σαμπρί Τσαγκλαγιανγκίλ** (τουρκικά: *İhsan Sabri Çağlayangil*) (γεννηθείς το 1908, στην Κωνσταντινούπολη &ndash; αποβιώσας στις 30 Δεκεμβρίου 1993, στην Άγκυρα της Τουρκίας) ήταν Τούρκος πολιτικός, ο οποίος ήταν μέλος του Κόμματος Δικαιοσύνης (). Διετέλεσε, επίσης, Υπουργός Εξωτερικών Υποθέσεων για, συνολικά, τρεις θητείες κατά την διάρκεια της δεκαετίας του 1960 και του 1970.

## Σπουδές και προσωπική ζωή
Ο Τσαγκλαγιανγκίλ γεννήθηκε στην Κωνσταντινούπολη το 1908 και αποφοίτησε από το Λύκειο της πόλης. Στη συνέχεια, εισήλθε στο Τμήμα Νομικής του Πανεπιστημίου της Κωνσταντινούπολης, ολοκληρώνοντας τις σπουδές του το 1932.

Παντρεύτηκε την Φιρουζεντέ Τσαγκλαγιανγκίλ, με την οποία και απέκτησε μία κόρη, την Φατμά Ιτίρ Τσαγκλαγιανγκίλ.

## Σταδιοδρομία
Ο Τσαγκλαγιανγκίλ διετέλεσε Κυβερνήτης της Επαρχίας της Προύσας από το 1954 έως το 1960.

Διετέλεσε Υπουργός Εργασίας και Κοινωνικής Ασφάλειας εντός της 29ης Κυβερνήσεως της Τουρκίας, προσωρινή κυβέρνηση η οποία προηγήθηκε των γενικών εκλογών του 1965. Μετά τις εκλογές, διετέλεσε Υπουργός Εξωτερικών Υποθέσεων της Τουρκίας από το 1965 έως το 1971, έως και το πραξικόπημα του 1971.

Διετέλεσε, εκ νέου, Υπουργός Εξωτερικών Υποθέσεων κατά την διάρκεια της περιόδου μεταξύ 1975-1977, καθώς και την περίοδο μεταξύ 1977-1978. Ο Τσαγκλαγιανγκίλ διετέλεσε Πρόεδρος της Γερουσίας από τις 7 Νοεμβρίου 1979 έως τις 12 Σεπτεμβρίου 1980 (λόγω του πραξικοπήματος του 1980). Στα πλαίσια των αρμοδιοτήτων του, διετέλεσε καθήκοντα Ενεργούντος Προέδρου της Τουρκίας έπειτα από την λήξη της θητείας του Φαχρί Κορουτούρκ, στις 6 Απριλίου 1980. Ήταν μέλος του Κόμματος Δικαιοσύνης ().

## Παραπομπές


Κατηγορία:Τούρκοι πολιτικοί
Κατηγορία:Τούρκοι ουμπίχ καταγωγής
Κατηγορία:Απόφοιτοι του Τμήματος Νομικής του Πανεπιστημίου της Κωνσταντινούπολης
Κατηγορία:Υπουργοί Εξωτερικών Υποθέσεων της Τουρκίας
Κατηγορία:Πολιτικοί του Κόμματος Δικαιοσύνης (Τουρκία)
Κατηγορία:Τούρκοι πολιτικοί του 20ού αιώνα
Κατηγορία:Κυβερνήτες της Αττάλειας
Κατηγορία:Κυβερνήτες της Προύσας
Κατηγορία:Κυβερνήτες του Τσανάκκαλε
Κατηγορία:Μέλη της Γερουσίας της Δημοκρατίας (Τουρκία)
Κατηγορία:Πρόσωπα της Εξέγερσης του Ντερσίμ
Σχέσεις Τσεχίας-Ελλάδας

Οι **σχέσεις Τσεχίας–Ελλάδας** είναι οι εξωτερικές σχέσεις (διμερείς σχέσεις) ανάμεσα στην Τσεχία και την Ελλάδα. Οι διπλωματικές σχέσεις ανάμεσα στην Ελλάδα και την πρώην Τσεχοσλοβακία ξεκίνησαν το 1920 μετά την ίδρυση της Τσεχοσλοβακίας. Η Τσεχική Δημοκρατία και η Ελλάδα εγκαθίδρυσαν διπλωματικές σχέσεις την 1η Ιανουαρίου του 1993. Και οι δύο χώρες έχουν μια πρεσβεία στην πρωτεύουσα της άλλης. Και οι δύο χώρες είναι μέλη της Ευρωπαϊκής Ένωσης και του ΝΑΤΟ.

Τον Δεκέμβριο του 2015 ο Έλληνας πρεσβευτής Παναγιώτης Σαρρής ανακλήθηκε για λίγο από την Πράγα προς την Αθήνα, λόγω της παρεξηγημένης δημόσιας δήλωσης του τσέχου Προέδρου Μίλος Ζέμαν ο οποίος μίλησε για τις συνέπειες της κρίσης χρέους της Ευρωζώνης.

## Δείτε επίσης
* Εξωτερικές σχέσεις της Τσεχίας
* Εξωτερικές σχέσεις της Ελλάδας
* Έλληνες στην Τσεχία

## Παραπομπές


## Εξωτερικοί σύνδεσμοι
* Τσεχική πρεσβεία στην Αθήνα
* Σελίδα του Ελληνικού Υπουργείου Εξωτερικών για τις σχέσεις με την Τσεχία 

Τσεχια
Ελλαδα
Πανλευκάδιος Α.Σ.Κ.

Ο **Πανλευκάδιος Αθλητικός Σύλλογος-Καλαμίτσι** είναι ελληνικός αθλητικός σύλλογος με έδρα τη Λευκάδα. Επίσημο έτος ίδρυσης είναι το 1986. Διαθέτει τμήματα ποδοσφαίρου ανδρών και γυναικών.

## Τμήμα ποδοσφαίρου ανδρών
### Ιστορία
Το τμήμα ποδοσφαίρου ανδρών ιδρύθηκε το 1986 με την ονομασία Α.Ο. Καλαμιτσίου. Από την ίδρυση του μέχρι και το 2017 συμμετείχε στα τοπικά πρωταθλήματα της Ε.Π.Σ. Πρέβεζας Λευκάδας.

### Μετονομασία
Στις 20 Ιουλίου 2013 μετά από Γενική Συνέλευση αποφασίστηκε με τροποποίηση του καταστατικού η μετονομασία της ομάδας από Α.Ο. Καλαμιτσίου σε Πανλευκάδιος Α.Σ. Καλαμίτσι. Η λέξη Καλαμίτσι και η χρονολογία ίδρυσης παρέμειναν τιμητικά για όσους πέρασαν από τον Α.Ο. Καλαμιτσίου και προσπάθησαν να μην χαθεί η ιστορία του.

### Πρωτάθλημα και άνοδος
Με την κατάκτηση του πρωταθλήματος της Ε.Π.Σ. Πρέβεζας Λευκάδας τη σεζόν 2016–2017 ανέβηκε για πρώτη φορά στην ιστορία του στην Γ΄ Εθνική.

### Τίτλοι – Διακρίσεις
#### Τίτλοι
* Α΄ Κατηγορία Ε.Π.Σ. Πρέβεζας–Λευκάδας (**1 Τίτλος**): 2016–2017
* Super Cup Ε.Π.Σ. Πρέβεζας–Λευκάδας (**1 Τίτλος**): 2017

#### Διακρίσεις
* Φιναλίστ Κυπέλλου Ε.Π.Σ. Πρέβεζας–Λευκάδας (**5 φορές**): 2014–2015, 2016–2017, 2018–2019

### Πορεία σε εθνικές κατηγορίες

## Τμήμα ποδοσφαίρου γυναικών
Ο Πανλευκάδιος τον Σεπτέμβριο του 2016 δημιούργησε τμήμα ποδοσφαίρου γυναικών. Την σεζόν 2017–2018 συμμετείχε στον τρίτο όμιλο Γ΄ Εθνική. Τερμάτισε στην 4η θέση με 3 βαθμούς και πέρασε στην δεύτερη φάση. Εκεί αντιμετώπισε την Κέρκυρα 1996 εκτός έδρας, την οποία κέρδισε με 2-0 και προκρίθηκε στον τελικό. Στο τελικό αντιμετώπισε τις Σειρήνες Γρεβενών εκτός έδρας. Γνώρισε την ήττα με 2-1 στην παράταση (1-1 κ.α.) και έχασε την άνοδο στην Β΄ Εθνική. Την σεζόν 2018–2019 συμμετείχε στον δεύτερο όμιλο της Γ΄ Εθνικής. Τερμάτισε στην 6η θέση του ομίλου με 7 βαθμούς. Την σεζόν 2019–2020 συμμετείχε ξανά στην Γ΄ Εθνική. Το πρωτάθλημα διακόπηκε εξαιτίας της πανδημίας του COVID-19. Ο Πανλευκάδιος τερμάτισε στην 5η θέση με 7 βαθμούς.

## Παραπομπές


## Εξωτερικοί σύνδεσμοι
* 

Κατηγορία:Αθλητικοί σύλλογοι Λευκάδας
Κατηγορία:Ιδρύσεις αθλητικών συλλόγων το 1986
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1986
Κατηγορία:Γυναικείες ποδοσφαιρικές ομάδες Ελλάδας
Σάντσο της Καστίλης

Ο **Σάντσο**, ισπαν. Sancho (1231 - 28 Νοεμβρίου 1274) από τον Καστιλιανό Οίκο της Ιβρέας ήταν πρίγκιπας (infante) της Καστίλης, αρχιεπίσκοπος του Τολέδο και καγκελάριος της Καστίλης (1259-61).

## Βιογραφία
Ήταν ο έκτος γιος του Φερδινάνδου Γ΄ της Καστίλης και της Ελισάβετ της Σουαβίας, κόρης του Φιλίππου δουκα της Σουαβίας και της Ειρήνης Αγγελίνας. Ο Φερδινάνδος Γ΄ ήταν γιος της Βερεγγάριας των Ιβρέα.

Όπως και ο πέμπτος γιος του Φερδινάνδου Γ΄, ο Φίλιππος, ο Σάντσο προετοιμάστηκε για εκκλησιαστική σταδιοδρομία. Η μάμμη τους Βερεγγάρια εμπιστεύτηκε τη διαπαιδαγώγησή τους στον Ροδρίγο Χιμένεθ δε Ράδα αρχιεπίσκοπο του Τολέδο, ο οποίος έστειλε τους δύο αδελφούς στο Πανεπιστήμιο του Πάρος· είχαν διδάσκαλο τον Αλβέρτο τον μέγα.

Το 1259 έγινε αρχιεπίσκοπος του Τολέδο. Το 1260 εμφανίστηκε με αρχιεπισκοπικό σταυρό και αυτό πρόσβαλε τον αρχιεπίσκοπο της Σεβίλης, που θεώρησε ότι απειλείται η αυτονομία του. Ο Σάντσο δήλωσε ότι δεν επιθυμούσε κάτι τέτοιο. Το 1261 συμμετείχε στη Συνέλευση (Cortes) στη Σεβίλη.

Το ίδιο έτος απεβίωσε σε ηλικία 28 ετών. Ίσως τάφηκε στον καθεδρικό του Τολέδο ή στο αββαείο της Σάντα Μαρία λα Ρεάλ δε λας Ουέλγας.

### Πρόγονοι


## Βιβλιογραφία
* González Jiménez, Manuel: Alfonso X el Sabio. Barcelona: Editorial Ariel S. A. ISBN 84-344-6758-5

## Εξωτερικές Πηγές
* Genealogy of Sancho de Castilla

## Αναφορές


Κατηγορία:Καστιλιανός Οίκος της Ιβρέας
Κατηγορία:Επίσκοποι του 13ου αιώνα
Κατηγορία:Τολέδο
Εουτζέντ Μπουσπέπα

Ο **Εουτζέντ Μπουσπέπα** (2 Ιουλίου 1984), γνωστός ως **Τζέντ Μπουσπέπα**, είναι Αλβανός τραγουδιστής και συνθέτης. Κέρδισε τον μουσικό διαγωνισμό *Festivali i Këngës* με το τραγούδι "Mall" και εκπροσώπησε την Αλβανία στον Διαγωνισμό Τραγουδιού της Eurovision 2018 στην Λισαβόνα κατακτώντας την 11η θέση στον τελικό. Συγκέντρωσε 162 πόντους στον πρώτο ημιτελικό και 184 στον τελικό.

## Βιογραφία
Ο Bushpepa γεννήθηκε στις 2 Ιουλίου 1984 στο Ρεσέν. Ξεκίνησε να τραγουδά από μικρή ηλικία και μόλις τελείωσε το λύκειο έφυγε για λίγα χρόνια από την Αλβανία και μετακόμισε στην Ιταλία. Μετά την επιστροφή του στην Αλβανία, ξεκίνησε να εργάζεται ως τραγουδιστής το 2006 στο Top Channel, ένας εθνικός εμπορικός τηλεοπτικός σταθμός που βρίσκεται στα Τίρανα.

## Μουσική καριέρα
Ο Bushpepa μπήκε στο Top Channel το 2006 ως τραγουδιστής και από τότε αποτελεί μέρος της αλβανικής μουσικής σκηνής. Σιγά-σιγά έχει γίνει ένας από τους γνωστότερους τραγουδιστές στην Αλβανία. Η καριέρα του ξεκίνησε με το δημοφιλές αλβανικό ροκ τραγούδι ”Maska e Madheshtise”, που κυκλοφόρησε το 2007 κατά το φεστιβάλ TOP FEST 4. Στον ίδιο διαγωνισμό, συμμετείχε επίσης με μια ροκ μπάντα που λεγόταν Sunrise, με την οποία τραγούδησε το τραγούδι "Engjell". Μετά από αυτό το δημοφιλές ξεκίνημα, συνέχισε να συμμετέχει σε άλλους διαγωνισμούς και να εργάζεται πάνω σε νέα μουσική.

Ο Bushpepa και η μπάντα του άνοιξαν την συναυλία της ροκ μπάντας Deep Purple που πραγματοποιήθηκε στην Αλβανία τον Μάρτιο του 2007.

Η διεθνής καριέρα του έγινε άξια προσοχής όταν του ζητήθηκε να ανοίξει την συναυλία των Duff McKagan την 1η Ιουνίου 2011 στα Τίρανα. Κατά την διάρκεια ενός παραδοσιακού φεστιβάλ μπύρας στην Κορυτσά στις 18 Αυγούστου 2013, ο Bushpepa τραγούδησε με τον Ron "Bumblefoot" Thal, τον κιθαρίστα των Guns N' Roses. Το 2014 ο Eugent συμμετείχε στην μπάντα Darkology ως τραγουδιστής.

Ο Bushpepa εκπροσώπησε την Αλβανία στον Διαγωνισμό Τραγουδιού της Eurovision το 2018 στην Λισαβόνα με το τραγούδι "Mall".

## Βραβεία
* 2008: Best Male Top Fest 5. Enderr Reale ft. Gledis
* 2009: Vodafone Club Top Fest 6. Stine Dreqi
* 2011: Best Male Top Fest 8. Rebel pa Hije Cmimi
* 2015: Cmimi Honorifik *#*TopFestiFundit Top Fest 12. Prane Finishit

## Πηγές
* Jordan, Paul (23 December 2017). "Eugent Bushpepa to represent Albania at Eurovision 2018!". *eurovision.tv*
* GrandeRock.com Darkology announces new line-up for tour 2014 
* The HDI: Bumblefoot in Albania 
* http://www.teksteshqip.com/gent-bushpepa/tekste 
* https://web.archive.org/web/20140305222117/http://minneapolis.ourcityradio.com/uncategorized/city-radio-minneapolis-metal-proudly-welcomes-eugent-bushpepa-todays-featured-artists
* http://www.sevengates.it/news2009_PART2.php
* http://rockeandobcn.blogspot.com.es/2014/11/overkillprongenforcerdarkology.html

## Εξωτερικοί σύνδεσμοι

* Σελίδα στο Facebook
* Σελίδα στο Twitter
* Σελίδα στο Instagram

Κατηγορία:Αλβανοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με την Αλβανία
Κατηγορία:Διαγωνισμός Τραγουδιού Eurovision 2018
Κατηγορία:Συμμετέχοντες στη Eurovision
Εμμανουήλ της Καστίλης

Ο **Εμμανουήλ**, ισπαν. Manuel (1234 - 25 Δεκεμβρίου 1283) από τον Κσστιλιανό Οίκο της Ιβρέα ήταν πρίγκιπας (infante) της Καστίλης, 1ος κύριος της Βιγιένα & Πενιάφιελ, Κουέγιαρ και Εσκαλόνα.

## Βιογραφία
Ήταν ο έβδομος γιος του Φερδινάνδου Γ΄ της Καστίλης και της Ελισάβετ της Σουαβίας, κόρης του Φιλίππου δούκα της Σουαβίας και της Ειρήνης Αγγελίνας.

Γεννήθηκε στο Καριόν δε λος Κόνδες και του δόθηκε το όνομα Μανουήλ προς τιμήν της μάμμης του Ειρήνης Αγγελίνας από την Κωνσταντινούπολη. Του δόθηκε η κυριότητα της Βιγιένα το 1252 ως πρόσοδος (appanage), δηλ. σε περίπτωση έλλειψης αρρένων απογόνων η περιοχή θα επέστρεφε στο στέμμα. Η επικράτειά του θα μεγαλώσει με τις πόλεις του ποταμού Βιναλοπό. Επίσης έγινε adelantamiento του βασιλείου της Μούρθια.

Το 1252 ο μεγαλύτερος αδελφός του Αλφόνσος Ι΄ διαδέχθηκε τον πατέρα τους· το 1259 έστειλε πρεσβεία στον πάπα Αλέξανδρο Δ΄ και ο Μανουήλ ήταν μέλος της. O Μανουήλ έγινε κοντόσταυλος (alférez) και μαγιορδόμος του βασιλείου.

Το 1283 απεβίωσε στο Πενιάφιελ σε ηλικία 49 ετών και τάφηκε στη μονή του Ουκλές. Ο γιος του Ιωάννης-Μανουήλ έγινε πρίγκιπας της Βιγιένα και αξιοσημείωτος συγγραφέας.

## Οικογένεια
Νυμφεύτηκε πρώτα το 1260 την Κωνσταντία του Οίκου της Βαρκελώνης, κόρης του Ιακώβου Α΄ της Αραγωνίας, με την οποία απέκτησε:
* Αλφόνσος-Εμμανουήλ (1260-1276), απεβίωσε 16 ετών.
* Βιολάντε-Εμμανουέλα 1265-1314, παντρεύτηκε τον Αλφόνσο κύριο του Πορταλέγρε, δεύτερο γιο του Αλφόνσου Γ΄ της Πορτογαλίας και της Βεατρίκης της Καστίλης.

Το 1269 απεβίωσε η Κωνσταντία και ο Μανουήλ έκανε δεύτερο γάμο το 1274/5 με τη Βεατρίκη της Σαβοΐας, κόρη του Αμεδαίου Δ΄ κόμη της Σαβοΐας και είχε τέκνα:
* Ιωάννης-Εμμανουήλ 1282-1348, πρίγκιπας της Βιγιένα, δούκας του Πενιάφιελ & κύριος της Εσκαλόνα.

Από μη νόμιμες σχέσεις είχε φυσικά τέκνα:
* (νόθα) Ενρίκε-Μανουέλ γενν. 1272, Μπλάνκα-Μανουέλ γενν. 1273, Σάντσο-Μανουέλ γενν. 1283.

### Πρόγονοι


## Παραπομπές


## Πηγές
* Infante Don Juan Manuel (Biografía)
* Text of De lo que aconteció in Spanish

## Εξωτερικοί σύνδεσμοι
* 

Κατηγορία:Καστιλιανός Οίκος της Ιβρέας
Ιωάννης Εμμανουήλ της Βιγιένα

Ο **Ιωάννης-Εμμανουήλ**, ισπαν. Juan-Manuel (5 Μαΐου 1282 - 13 Ιουνίου 1348) από τον Καστιλιανό Οίκο της Ιβρέας ήταν πρίγκιπας της Βιγιένα. Ήταν αξιοσημείωτος συγγραφέας.

## Βιογραφία
Ήταν ο μόνος (επιζήσας) γιος του Μανουήλ κυρίου της Βιγιένα και της Βεατρίκης της Σαβοΐας, κόρης του Αμεδαίου Δ΄ κόμη της Σαβοΐας.

Έλαβε την κυριότητα της Βιγιένα και αναβαθμίστηκε σε δούκα και μετά πρίγκιπα της Βιγιένα. Επέλεξε τις συζύγους του με πολιτικά και οικονομικά κριτήρια και κατάφερε να παντρέψει τα παιδιά του με μέλη της βασιλικής οικογένειας. Έγινε ένας από τους πλουσιότερους και πιο δυνατούς άνδρες της εποχής του και έκοβε νομίσματα όπως οι ηγεμόνες.

Ασχολήθηκε με τη συγγραφή, ενασχόληση που οι ευγενείς θεωρούσαν κατώτερη της υψηλής θέσης του. Έγινε αξιοσημείωτος συγγραφέας της εποχής του.

## Οικογένεια
Νυμφεύτηκε πρώτα την Ελισάβετ του Οίκου Βαρκελώνης, κόρη του Ιακώβου Β΄ της Μαγιόρκα. Δεν απέκτησε απογόνους και το 1301 η Ελισάβετ απεβίωσε.

Ο Ιωάννης-Μανουήλ έκανε δεύτερο γάμο με την Κωνσταντία του Οίκου Βαρκελώνης, κόρη του Ιακώβου Β΄ της Αραγωνίας και είχε τέκνα:
* Κωνσταντία π. 1319-1345, παντρεύτηκε πρώτα τον Αλφόνσο ΙΑ΄ της Καστίλης (Οίκος των Ιβρέα-Καστίλης) και μετά τον Πέτρο Α΄ της Πορτογαλίας (Οίκος των Καπετιδών-Βουργουνδίας).

Το 1327 απεβίωσε η Κωνσταντία και ο Ιωάννης-Μανουήλ έκανε τρίτο γάμο, με την εγγονή του εξαδέλφου του, τη Μπλάνκα δε Λα Θέρδα υ Λάρα (από τον Καστιλιανό Οίκο της Ιβρέας), κόρη του Φερδινάνδου κυρίου της Λάρα και είχε τέκνα:
* Φερδινάνδος-Μανουήλ απεβ. 1350, κύριος της Εσκαλόνα, Πενιάφιελ & Βιγιένα.
* Ιωάννα-Εμμανουέλα 1339-1381, παντρεύτηκε τον Ερρίκο Β΄ της Καστίλης (Καστιλιανός Οίκος της Ιβρέας).

Από μη νόμιμες σχέσεις είχε φυσικά τέκνα:
* (νόθα) Σάντσο-Μανουήλ 1320-1347, Ερρίκος-Μανουήλ 1340-1390 (από την Ινές δε Καστανιέδα).
* (νόθη) Γκιομάρ-Μανουέλ (από άγνωστη ερωμένη), παντρεύτηκε τον Χουάν Μαρτίνεθ δε Λέιβα, κύριο του Μπάνιος, Μερίνο Μάγιο δε Καστίγια.

### Πρόγονοι


## Παραπομπές


## Εξωτερικοί σύνδεσμοι

* Infante Don Juan Manuel (Biografía)
* Text of De lo que aconteció in Spanish

Κατηγορία:Καστιλιανός Οίκος της Ιβρέας
Πέτρος του Καμέρος

Ο **Πέτρος της Καστίλης**, (Ισπανικά : *Pedro*, 1290 - 25 Ιουνίου 1319) μέλος του Καστιλιανού Οίκου της Ιβρέας,  Ινφάντης της Καστίλης και της Λεόν και κύριος του Κάμερος ήταν ένας από τους μικρότερους γιους του Σάντσο Δ΄ της Καστίλης και της Μαρίας της Μολίνας. 

## Κηδεμονία του ανεψιού του

Διατήρησε την Ηγεμονία του Καμέρος, το Αλμαθάν και έγινε Μαγιοδρόμος του αδελφού του Φερδινάνδου Δ΄ της Καστίλης. Την εποχή που ο ανεψιός του Αλφόνσος ΙΑ΄ της Καστίλης ήταν ανήλικος διατήρησε την αντιβασιλεία μαζί με την μητέρα του και τον θείο του Ιωάννη (1313 - 1319). Ο Πέτρος της Καστίλης παντρεύτηκε την Μαρία, κόρη του Ιάκωβου Β΄ της Αραγωνίας. Η κόρη τους Λευκή γεννήθηκε μετά τον θάνατο του πατέρα της, αρραβωνιάστηκε τον Πέτρο Α΄ της Πορτογαλίας αλλά δεν τον παντρεύτηκε ποτέ. Με συμφωνία που υπέγραψαν στο Παλασουέλος την αντιβασιλεία του νεαρού Αλφόνσου ΙΑ΄ ανέλαβαν ο Πέτρος, ο Ιωάννης και η Μαρία (1313), περιγράφονται και οι τρεις ως *"Δάσκαλοι"*, ένα Κορτές στο Μπούργος (1315) το επιβεβαίωσε. Την περίοδο 1312 - 1315 ξέσπασαν πολλές συγκρούσεις ανάμεσα στα μέλη της αντιβασιλείας, ο Πέτρος υποστήριζε την μητέρα του και ήρθε συχνά σε σύγκρουση με τον θείο του.

## Μάχες στην Γρανάδα με τους μουσουλμάνους

Ο Πέτρος ηγήθηκε σε εκστρατεία στο Εμιράτο της Γρανάδας, σύμφωνα με χριστιανικές πηγές κέρδισε μεγάλη νίκη αλλά απέτυχε να καταλάβει δύο κάστρα, οι Μουσουλμανικές πηγές αντίστοιχα δεν αναφέρουν καμία νίκη. Σε δεύτερη επίθεση στην Γρανάδα (1317) συμμετείχε στην δεύτερη πολιορκία του Γιβραλτάρ και κυρίευσε το κάστρο του Μπελμέζ ντε λα Μοραλέντα. Με παπική έγκριση ξεκίνησε νέα Σταυροφορία στην Γρανάδα (1319), συμμετείχαν ο Πέτρος και ο θείος του Ιωάννης αλλά έπεσαν στην παγίδα από τις Μουσουλμανικές δυνάμεις και γνώρισαν την συντριβή. Ο Πέτρος και ο Ιωάννης έπεσαν μαζί στο πεδίο της μάχης σε μια ήττα που έμεινε γνωστή σαν *"Καταστροφή του κάστρου της Γρανάδας"*.

## Οικογένεια
Νυμφεύτηκε τη Μαρία του Οίκου της Βαρκελώνης, κόρη του Ιακώβου Β΄ της Αραγωνίας και είχε τέκνα:
* Λευκή 1319-1375, μνηστεύθηκε με τον Πέτρο Α΄ της Πορτογαλίας, αλλά ο γάμος τελικά δεν έγινε.

### Πρόγονοι


## Παραπομπές
 		


## Πηγές

*XXV años de la Escuela de Genealogía, Heráldica y Nobiliaria, Ed. Escuela de Genealogía, Heráldica y Nobiliaria, Hidalguia, 1985.
*Agrait, Nicolás (1998). "The Reconquest During the Reign of Alfonso XI". In Donald J. Kagay; Therese M. Vann (eds.). On the Social Origins of Medieval Institutions: Essays in Honor of Joseph F. O'Callaghan. Leiden: Brill.
*Pepin, Paulette Lynn (2016). María de Molina, Queen and Regent: Life and Rule in Castile-León, 1259–1321. Lexington Books.

Κατηγορία:Καστιλιανός Οίκος της Ιβρέας
Θεολόγος Δαρίδης

Ο **Θεολόγος Δαρίδης** (18 Ιουλίου 1991, Ορεστιάδα) είναι Έλληνας διεθνής πετοσφαιριστής, ο οποίος αγωνίζεται στη θέση του λίμπερο.

## Τίτλοι
* **2 [[Πρωτάθλημα Ελλάδας πετοσφαίρισης ανδρών|Πρωταθλήματα Ελλάδας]]:**
**2018, 2019
* **2 [[Λιγκ Καπ Ελλάδας πετοσφαίρισης ανδρών|Λιγκ Καπ Ελλάδας]]:**
**2018, 2019

## Ατομικές διακρίσεις
* Πρωτάθλημα Ελλάδας 2020-21: Πολυτιμότερος Παίκτης (MVP) 10ης αγωνιστικής Α' φάσης  

## Παραπομπές


## Εξωτερικοί σύνδεσμοι - Πηγές
* Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
* Θεολόγος Δαρίδης: Ατομικά στοιχεία - Ομάδες - Τίτλοι www.volleyleague.gr
* Θεολόγος Δαρίδης: Ατομικά στοιχεία - Ομάδες καριέρας greekvolley.eu

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές Ορεστιάδας
Κατηγορία:Πετοσφαιριστές Φοίνικα Σύρου
Κατηγορία:Πετοσφαιριστές Μίλωνα
Κατηγορία:Πετοσφαιριστές ΠΑΟ
Κατηγορία:Πετοσφαιριστές Εθνικού Αλεξανδρούπολης
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Παμβοχαϊκού
Κατηγορία:Πετοσφαιριστές ΟΦΗ
Ρίκζιγκ της Νορθουμβρίας

Ο **Ρίκζιγκ της Νορθουμβρίας**, βασιλιάς της Νορθουμβρίας (872 - 876) ανέβηκε στον θρόνο της Νορθουμβρίας μετά την ανατροπή του προκατόχου του Εγβέρτου Α΄ της Νορθουμβρίας και του Γούλφχερ, αρχιεπισκόπου της Γιορκ οι οποίοι αναγκάστηκαν να δραπετεύσουν στην Μερκία.

Ο Ρίκζιγκ ήταν επιλογή των Βίκινγκ και υποτελής τους, το Αγγλοσαξωνικό χρονικό αναφέρει ότι ο μεγάλος στρατός των Βίκινγκ βάδισε βόρεια την περίοδο 873 - 874. Ο Χάλφνταν Ράγκναρσον ένας από τους γιους του Ράγκναρ Λόθμπροκ κατέλαβε από τους Δανούς την νότια Νορθουμβρία η οποία αντιστοιχούσε στο παλαιότερο βασίλειο της Ντέιρα ή το Δανικό βασίλειο της Γιόρβικ που βρισκόταν ανάμεσα στους ποταμούς Χάμπερ και Τι.
Ο διάδοχος της Ρίκζιγκ Εγβέρτος Β΄ της Νορθουμβρίας διατήρησε υπό τον έλεγχο του την Βερνικία η οποία βρισκόταν ανάμεσα στους ποταμούς Τι και Φόρθ, στην Ντέιρα τον διαδέχθηκε ο Χάλφνταν. Ο Ρογήρος του Γουεντόβερ αναφέρει ότι ο Ρίκζιγκ *"πέθανε από ανακοπή καρδιάς μετά από την διαίρεση του βασιλείου του"*. 

## Παραπομπές


## Πηγές
*Kirby, D.P., The Earliest English Kings. London: Unwin, 1991. 
*Higham, N.J., The Kingdom of Northumbria AD 350-1100. Stroud: Sutton, 1993. 

## Εξωτερικοί σύνδεσμοι
*Ρίκζιγκ 

Κατηγορία:Βασιλείς της Νορθουμβρίας
Ευρασιατικός διασυνδετήριος αγωγός

Ο **ευρασιατικός διασυνδετήριος αγωγός** (**EuroAsia Interconnector)** είναι μια προτεινόμενη διασύνδεσης μεταξύ των δικτύων ηλεκτρικής ενέργειας Ελλάδας, Κύπρου και Ισραήλ μέσω της μακρύτερης υποθαλάσσιας ηλεκτρικής τροφοδοσίας στον κόσμο.

## Περιγραφή
Το καλώδιο μήκους 287 χλμ. θα συνδέει το Ισραήλ με την Κύπρο. η Κύπρος θα συνδεθεί με τη Ελλάδα στην Κρήτη. Από την Κρήτη, ένα υπάρχον καλώδιο θα χρησιμοποιηθεί για τη σύνδεση της Πελοποννήσου με την ηπειρωτική Ελλάδα, παρέχοντας σύνδεση με το πανευρωπαϊκό ηλεκτρικό δίκτυο. Αν κατασκευαστεί, το συνολικό μήκος της γραμμής διασύνδεσης θα είναι περίπου 540 ναυτικά μίλια και θα τοποθετηθεί σε βάθος έως και 2 χλμ. κάτω από το επίπεδο της θάλασσας.  Το δίκτυο θα έχει την ικανότητα να μεταδίδει 2.000 μεγαβάτ ηλεκτρικής ενέργειας σε κάθε κατεύθυνση. Αναμένεται να κοστίσει περίπου 1.5 δισ. ευρώ, από τα οποία τα 500 εκατ.  ευρώ θα είναι το κόστος της σύνδεσης Ισραήλ–Κύπρου.

Συμφωνία για τη διεξαγωγή της μελέτης σκοπιμότητας που υπογράφηκε στην Ιερουσαλήμ στις 4 Μαρτίου του 2012. Η μελέτη σκοπιμότητας πρέπει να ολοκληρωθεί μέχρι το τέλος του 2012. Αν η επενδυτική απόφαση είναι θετική, το έργο θα μπορούσε να ξεκινήσει στις αρχές του 2013. Το έργο αναμένεται να ολοκληρωθεί εντός 3 ετών από την έναρξη της κατασκευής.

Σε μια συνάντηση μεταξύ των Υπουργών ενέργειας του Ισραήλ και της Κύπρου υπουργών ενέργειας τον Ιούνιο του 2015, ο Ισραηλινός υπουργός πρότεινε να διπλασιαστεί η προβλεπόμενη χωρητικότητα του καλωδίου. Το Ισραήλ και η Κύπρο έχουν ανακαλύψει κοιτάσματα φυσικού αερίου εντός των εδαφών τους, κάτι που τους επιτρέπει, αν συμφωνήσουν  καλώδιο υψηλότερης χωρητικότητας, να κατασκευάσουν μονάδες φυσικού αερίου και να εξάγουν σημαντικές ποσότητες ηλεκτρικής ενέργειας προς την Ευρώπη. Οι εταίροι έχουν ως στόχο να ξεκινήσουν οι περιβαλλοντικές και κατασκευαστικές μελέτες για το έργο στις αρχές του 2016, με ενδεικτική ημερομηνία εφαρμογής το 2019 για τη σύνδεση Ισραήλ–Κύπρου και το 2022 για τη σύνδεση Κύπρου–Ελλάδας.
## Δείτε επίσης
* Ευραφρικανικός διασυνδετήριος αγωγός
## Παραπομπές

Κατηγορία:Ελληνοκυπριακές σχέσεις
Κατηγορία:Ελληνοϊσραηλινές σχέσεις
Κατηγορία:Αγωγοί μεταφοράς της Ελλάδας
Φερδινάνδος δε λα Θέρδα, διάδοχος

Ο **Φερδινάνδος δε λα Θέδρα** ή **Φερδινάνδος o Tριχωτός**, (Ισπανικάː *Fernando de la Cerda*, 23 Οκτωβρίου 1255 - 1275) από τον Καστιλιανό Οίκο της Ιβρέας ήταν διάδοχος της Καστίλης & Λεόν. Ο Φερδινάνδος δε λα Θέρδα ήταν ο πρωτότοκος γιος του Αλφόνσου Ι΄ της Καστίλης της Γιολάντας της Αραγωνίας μέλους του Οίκου της Βαρκελώνης και μεγαλύτερης κόρης του Ιακώβου Α΄ της Αραγωνίας. Γεννήθηκε με πολλά μαλλιά στο κεφάλι, γι' αυτό τον αποκαλούσαν *"τριχωτό (de la serda)"*. Απεβίωσε το 1275 σε ηλικία 20 ετών, ο πατέρας του απεβίωσε το 1284 και τον διαδέχθηκε ο δευτερότοκος Σάντσο Δ΄ της Καστίλης & Λεόν.

## Οικογένεια

Νυμφεύτηκε το 1268 την Λευκή των Καπετιδών, κόρη του Λουδοβίκου Θ΄ της Γαλλίας και της Μαργαρίτας του Οίκου της Βαρκελώνης, μία από τις μικρότερες αδελφές του Φιλίππου Γ΄ της Γαλλίας. Με την Λευκή της Γαλλίας απέκτησε:

* Αλφόνσος 1270-1333 πιστεύεται ότι παντρεύτηκε την Ματθίλδη του Ναρμπόν, κόρη του υποκόμη Αμωρί ΣΤ΄ του Ναρμπόν. Οι σύγχρονες έρευνες έδειξαν ότι νυμφεύτηκε την Ματθίλδη των Μπριέν, κόρη του Ιωάννη Β΄ των Μπριέν.
* Φερδινάνδος 1275-1322, νυμφεύτηκε την κυρία της Λάρα. Η κόρη του:
** Μπλάνκα 1317-1347, παντρεύτηκε τον Ιωάννη-Εμμανουήλ πρίγκιπα της Βιγιένα και κόρη τους ήταν η:
*** Ιωάννα-Εμμανουέλα 1339-1381, παντρεύτηκε τον Ερρίκο Β΄ της Καστίλης.

### Πρόγονοι


## Παραπομπές


## Πηγές
*Medieval Iberia: An Encyclopedia, Ed. E. Michael Gerli and Samuel G. Armistead, (Routledge, 2003)
*Masnata y de Quesada, David E. (1985). «La Casa Real de la Cerda». Estudios Genealógicos y Heráldicos (Madrid: Asociación Española de Estudios Genealógicos y Heráldicos)
*Maclagan, Michael and Jiri Louda, Lines of Succession, (MacDonald & Co., 1981)

## Εξωτερικοί σύνδεσμοι
* Fernando de la Cerda
* Britannica online

Κατηγορία:Καστιλιανός Οίκος της Ιβρέας
Εγβέρτος Α΄ της Νορθουμβρίας

Ο **Εγβέρτος Α΄ της Νορθουμβρίας** (*Ecgberht I*, πέθανε το 873) ήταν βασιλιάς της Νορθουμβρίας στα μέσα του 9ου αιώνα, η περίοδος της βασιλείας του στην Νορθουμβρία παρέχει ελάχιστες πηγές και λίγα είναι γνωστά για τον ίδιο. Η πρώτη εμφάνιση του παρουσιάζεται μετά την πτώση σε μάχη των βασιλέων Αέλα της Νορθουμβρίας και Όσμπερτ της Νορθουμβρίας στην Γιορκ εναντίον των Βίκινγκ στις 21 Μαρτίου 867. Οι Νορθούμβριοι συνετρίβησαν και οι δυο βασιλείς έπεσαν, όσοι επέζησαν αναγκάστηκαν να κλείσουν ειρήνη με τους παγανιστές οι οποίοι τοποθέτησαν σαν υποτελή βασιλιά τον Εγβέρτο. Οι ιστορικοί αναφέρουν ότι ο Εγβέρτος ανήκε στις μεγάλες οικογένειες ευγενών της Νορθουμβρίας και ο βασικός του ρόλος ήταν η συλλογή των φόρων από τους Νορθούμβριους για λογαριασμό των Δανών.
Η επόμενη αναφορά για τον Εγβέρτο το έτος 872 αναφέρει : *"Εκείνη την χρονιά οι Νορθούμβριοι έστειλαν στην εξορία τον βασιλιά τους Εγβέρτο και τον αρχιεπίσκοπο Γούλφχερ"*, ο θάνατος του καταγράφεται το 873 και διάδοχος του ήταν ο Ρίκζιγκ της Νορθουμβρίας.   

## Παραπομπές
 		


## Πηγές

*Kirby, D.P., The Earliest English Kings. London: Unwin, 1991. 
*Higham, N.J., The Kingdom of Northumbria AD 350-1100. Stroud: Sutton, 1993. 
*Symeon of Durham (1855). "The Historical Works of Simeon of Durham". Church Historians of England, volume III, part II. J. Stevenson, translator. Seeley's. Retrieved 2007-01-27.

Κατηγορία:Βασιλείς της Νορθουμβρίας
Πίτερ Γκριν

Ο **Πίτερ Γκριν** (Αγγλ. Peter Green) (γεννημένος ως Peter Allen Greenbaum, 29 Οκτωβρίου 1946 -   πέθανε στις 25 Ιουλίου 2020) ήταν Βρετανός κιθαρίστας του μπλουζ ροκ. Ως ιδρυτής των Fleetwood Mac εισήχθη στο Rock and Roll Hall of Fame το 1998. Τραγούδια του Green όπως τα *Albatross, Black Magic Woman, Oh Well, The Green Manalishi Crown* και *Man of the World*, εμφανίστηκαν στα κορυφαία της εποχής και παίχτηκαν από διάφορους μουσικούς.

Ο Γκριν ήταν σημαντική μορφή της «δεύτερης μεγάλης εποχής» του βρετανικού κινήματος μπλουζ. Ο B.B. King σχολίασε: «Έχει τον πιο γλυκό ήχο που έχω ακούσει, ήταν ο μόνος που μου προκάλεσε κρύο ιδρώτα». Οι Eric Clapton και Jimmy Page εξύμνησαν την κιθάρα που παίζει και είναι αξιοσημείωτη η χρήση του vibrato και η οικονομία του στυλ του. 

Το περιοδικό *[[Rolling Stone]]* τοποθέτησε τον Γκριν στον αριθμό 38 στον κατάλογο των «100 μεγαλύτερων κιθαριστών όλων των εποχών». Ο τόνος του στο instrumental *The Supernatural* βαθμολογήθηκε ως ένας από τους 50 μεγαλύτερους όλων των εποχών από το *[[Guitar Player]]*.  Τον Ιούνιο του 1996, ο Γκριν ψηφίστηκε ως ο τρίτος καλύτερος κιθαρίστας όλων των εποχών στο περιοδικό *[[Mojo (περιοδικό)|Mojo]]*.

## Δισκογραφία

### Solo albums
**[[The End of the Game]]* (1970)
**[[In the Skies]]* (1979)
**[[Little Dreamer (Peter Green album)|Little Dreamer]]* (1980)
**[[Whatcha Gonna Do? (Peter Green album)|Whatcha Gonna Do?]]* (1981)
**[[White Sky]]* (1982)
**[[Kolors]]* (1983)
**[[A Case for the Blues]]* (with Katmandu) (1984)

## Παραπομπές σημειώσεις

## Εξωτερικοί σύνδεσμοι

*Peter Green and Friends on Facebook
*Peter Green Biography
*Inducted into the Rock & Roll Hall of Fame – 1998
*Guitar Player Magazine - Peter Green: 5 Essential Live Solos
*Guitar Player Magazine - Peter Green: Guitar Playing 1966-1970

Κατηγορία:Βρετανοί κιθαρίστες
Μανουήλ Οψαράς Δισύπατος

Ο **Μανουήλ Οψαράς Δισύπατος** ήταν Μητροπολίτης Θεσσαλονίκης μεταξύ του 1258 και του 1260/61. 

Το 1258, φέρεται να προφήτευσε την άνοδο στον αυτοκρατορικό θρόνο του Μιχαήλ Η΄ Παλαιολόγου (βασίλευσε μεταξύ 1259-1282), ωστόσο το 1260 ή το 1261 καθαιρέθηκε της έδρας του ως υποστηρικτής του Πατριάρχη Αρσένιου Αυτωρειανού, ο οποίος αντιτίθετο στον παραμερισμό από τον Μιχαήλ του νόμιμου αυτοκράτορα, Ιωάννη Δ΄ Λάσκαρη (βασίλευσε μεταξύ 1258-1261). Ο Δισύπατος εξορίστηκε έως τον θάνατό του. Ήταν ακόμα εν ζωή το 1275/76. Πιθανώς να πρόκειται για το ίδιο πρόσωπο με τον διάκονο και κανστρήσιο ο οποίος δώρισε εικόνα της Παναγίας Αγιοσορίτισσας, η οποία φυλάσσεται από το 1440 στον Καθεδρικό Ναό του Φράιζινγκ. Ο Δισύπατος, επίσης, συνέθεσε το δεκατετράστιχο αναθηματικό ποίημα που είναι αναγραμμένο επί της αργυρόχρυσης επένδυσης της εικόνας.

## Παραπομπές

## Πηγές
* 
* 

Κατηγορία:Βυζαντινοί επίσκοποι του 13ου αιώνα
Κατηγορία:Βυζαντινοί επίσκοποι της Θεσσαλονίκης
Κατηγορία:Πρόσωπα της Αυτοκρατορίας της Νίκαιας
Κατηγορία:Επίσκοποι του 13ου αιώνα
Αλφόνσος δε λα Θέρδα

Ο **Αλφόνσος δε λα Θέρδα** ο *Αποκληρωμένος*, ισπαν. Alfonso de la Cerda él Desheredado (1270 - 1333) από τον Καστιλιανό Οίκο της Ιβρέας ήταν πρίγκιπας (infante) της Καστίλης & Λεόν.

## Βιογραφία
Ήταν γιος του Φερδινάνδου δε λα Θέρδα διαδόχου της Καστίλης & Λεόν (πρωτότοκου γιου του Αλφόνσου Ι΄ της Καστίλης & Λεόν) και της Λευκής των Καπετιδών, κόρης του Λουδοβίκου Θ΄ της Γαλλίας. 

Γεννήθηκε στo Βαγιαδολίδ και όταν ήταν 5 ετών ο πατέρας του απεβίωσε. Μαζί με τον νεογέννητο αδελφό του Φερδινάνδο κλείστηκε στο φρούριο της Χατίβα. Ο Αλφόνσος Ι΄ είχε σχεδιάσει να δώσει την Καστίλη στον δευτερότοκο Σάντσο Δ΄ και τη Λεόν στον Αλφόνσο, όμως όταν απεβίωσε το 1284 ο Σάντσο Δ΄ σφετερίστηκε το θρόνο. Το 1288 ο Αλφόνσος Γ΄ της Αραγωνίας (εξάδελφος του Φεδινάνδου δε λα Θέρδα) ελευθέρωσε τον Φερδινάνδο και τον ανακήρυξε βασιλιά, αλλά ο Φερδινάνδος δεν μπορούσε να αποκτήσει τον θρόνο. 

Το 1304, ως μέρος της συνθήκης του Τορέγιας μεταξύ τού Φερδινάνδου Δ΄ της Καστίλης (γιου του Σάντσο Δ΄) και τού Ιακώβου Β΄ της Αραγωνίας (αδελφoύ του Αλφόνσου Γ΄), ο Αλφόνσος παραιτήθηκε των αξιώσεών του με αντάλλαγμα τις κυριότητες της Άλμπα, Μπεχάρ, Γιμπραλεόν, κ.ά. Οι περιοχές που δόθηκαν ήταν διάσπαρτες στο βασίλειο, ώστε να μην μπορούν να αποτελέσουν ανεξάρτητη κυριαρχία. 

Αργότερα ο Κάρολος Δ΄ της Γαλλίας έδωσε στον Αλφόνσο δε λα Θέρδα (εξάδελφο τού πατέρα τού Καρόλου Δ΄) τη βαρονία του Λουνέλ στην περιοχή Λανγκεντόκ-Ρουσιγιόν. Ο Αλφόνσος απεβίωσε το 1333 σε ηλικία 63 ετών και τάφηκε στη μονή της Σάντα Μαρία λα Ρεάλ δε λας Ουέλγας δε Μπούργος. 

## Οικογένεια
Νυμφεύτηκε το 1290 τη Ματίλντε των Μπριεν, κόρη του Ιωάννη Α΄ του Ε και είχε τέκνα:
* Φερδινάνδος-Αλφόνσος 1286-1340.
* Αλφόνσος ο *Ισπανός* 1289-1327, αρχιδιάκονος του Παρισιού και βαρόνος του Λουνέλ. Γιος του ήταν ο:
** Κάρολος 1327-1354, κόμης του Ανγκουλέμ και κοντόσταυλος της Γαλλίας.
* Ερρίκος 1290-μετά το 1326, αρχιδιάκονος του Παρισιού.
* Λουδοβίκος 1291-1348, κόμης του Κλερμόν και ναύαρχος της Γαλλίας. 
* Μαργαρίτα 1293-μετά το 1328, παντρεύτηκε τον Φίλιππο των Ιβρέα κύριο της Καβρέρα & Ριβέρα.
* Ιωάννης-Αλφόνσος 1295-1347, κύριος του Γκιμπραλεόν, κά.
* Μαρία 1305-1355, παντρεύτηκε τον Αλφόνσο Μελένδεθ δε Γκουθμάν.
* Ινές 1307-1339, παντρεύτηκε τον Φερνάν Ροδρίγκεθ κύριο του Βιγιαλόμπος.

### Πρόγονοι


## Αναφορές σε Πηγές


## Πηγές
* Europaische Stammtafeln, Vol.3.

Κατηγορία:Καστιλιανός Οίκος της Ιβρέας
Ιωάννης Αλφόνσος δε λα Θέρδα

Ο **Ιωάννης-Αλφόνσος δε λα Θέρδα**, ισπαν. Juan-Alfonso de la Cerda (1295 - 7 Αυγούστου 1347) από τον Καστιλιανό Οίκο της Ιβρέας ήταν κύριος του Γκιμπραλεόν, Ουέλβα, Ρεάλ ντε Μανθανάρες και Ντέθα .

## Βιογραφία
Ήταν ο πέμπτος γιος του Αλφόνσου δε λα Θέρδα του *άκληρου*, βαρόνου του Λουνέλ και της Ματίλντε των Μπριέν, κόρης του Ιωάννη Α΄ κόμη του Ε. 

Αδέλφια του ήταν ο Φερνάνδος-Αλφόνσος, ο Αλφόνσος, ο Ερρίκος και ο Λουδοβίκος. Υπηρέτησε υπό τον 2ο εξάδελφό του Αλφόνσο ΙΑ΄ της Καστίλης στην πολιορκία του Αλγεθίρας (1342-44), η οποία κορυφώθηκε με την παράδοση της πόλης. Απεβίωσε το 1347 σε ηλικία 52 ετών. 

## Οικογένεια
Νυμφεύτηκε τη Μαρία-Αλφόνσα από τον Πορτογαλικό Οίκο της Βουργουνδίας, νόθη κόρη του Διονύσιος Α΄ της Πορτογαλίας.

### Πρόγονοι


## Αναφορές σε Πηγές


Κατηγορία:Καστιλιανός Οίκος της Ιβρέας
Κάρολος δε λα Θέρδα

Ο **Κάρολος** ο *Ισπανός*, γαλλ. Charles d'Espagne (1327 - 8 Ιανουαρίου 1354) από τον Καστιλιανό Οίκο της Ιβρέας ήταν 3ος εξάδελφος του Πέτρου και του Ερρίκου Β΄ βασιλέων της Καστίλης και στρατιωτικός. 

## Βιογραφία
Ήταν γιος του Αλφόνσου του *Ισπανού* βαρόνου του Λουνέλ και της Ισαβέλλας, κόρης του Ούγου Δ΄ κυρίου του Αντουάνγκ. Το Λουνέλ ήταν στο Λανγκεντόκ-Ρουσιγιόν της Γαλλίας. 

Παιδικός φίλος του ήταν ο μέλλων Ιωάννης Β΄ της Γαλλίας (ήταν 3ος εξάδελφός του). Ο Κάρολος έγινε διοικητής των γαλερών της Καστίλης στη ναυμαχία του Λ'Εσπανιόλ-συρ-Μερ, όπου μετά από απεγνωσμένο αγώνα, ηττήθηκε από τον Εδουάρδο Β΄ της Αγγλίας. Το 1350 ο Ιωάννης Β΄ έγινε βασιλιάς της Γαλλίας και ο Κάρολος ορίστηκε κοντόσταυλος της Γαλλίας, μετά την εκτέλεση του Ραούλ Β΄ κόμη του Ε.

Έγινε κόμης του Ανγκουλέμ. Την κομητεία κατείχε η Ιωάννα Β΄ της Ναβάρρας ως το 1349 που αυτή απεβίωσε. Ο γιος της Κάρολος Β΄ της Ναβάρρας πικράθηκε για την προτίμηση του Καρόλου δε λα Θέρδα. 

Το 1354 ο Κάρολος Β΄ και άλλοι δικοί του άνθρωποι επιτέθηκαν στον Κάρολο δε λα Θέρδα σε ένα πανδοχείο και τον σφαγίασαν. Οι επιπτώσεις του φόνου οδήγησαν σε αστάθεια τη Γαλλία ως το 1364, οπότε ο Κάρολος Ε΄ της Γαλλίας διαδέχθηκε τον πατέρα του Ιωάννη Β΄.

## Οικογένεια
Νυμφεύτηκε το 1351 τη Μαργαρίτα, κόρη του Καρόλου των Μπλουά δούκα της Βρετάνης.

### Πρόγονοι


## Αναφορές σε Πηγές


Κατηγορία:Καστιλιανός Οίκος της Ιβρέας
All Nightmare Long

Το "**All Nightmare Long**" είναι ένα τραγούδι του αμερικανικού thrash metal συγκροτήματος Metallica, το οποίο συμπεριλήφθηκε στον ένατο δίσκο τους *[[Death Magnetic]]*, του 2008. Τον ίδιον χρόνο κυκλοφόρησε και ως single, το οποίο έφτασε στο νούμερο 1 και στο νούμερο 7 των ισπανικών και των ολλανδικών charts, αντιστοίχως. Στα αμερικανικά Hot Mainstream Rock Tracks (*[[Billboard]]*) έφτασε στο νούμερο 7. 

Βάσει των Κερκ Χάμετ, οι στίχοι είναι ελαφρώς βασισμένοι στο έργο του Χ. Φ. Λάβκραφτ. Για την προώθηση του κομματιού κυκλοφόρησε και video clip, σκηνοθετημένο από τον Roboshobo, το οποίο προβλήθηκε πρώτη φορά στο επίσημο Yahoo, των Metallica. Το τραγούδι είναι γραμμένο σε κούρδισμα Drop D. Το single ήταν υποψήφιο και για Kerrang! Award for Best Single.

## Παραπομπές


## Εξωτερικοί σύνδεσμοι
* All Nightmare Long στο YouTube

Κατηγορία:Τραγούδια του 2008
Κατηγορία:Singles του 2008
Κατηγορία:Τραγούδια των Metallica
Κατηγορία:Singles της Warner Bros. Records
Κατηγορία:Αγγλόφωνα τραγούδια
Στρατηγικόν του Μαυρικίου

Το **Στρατηγικόν** είναι ένα πολεμικό εγχειρίδιο, που θεωρείται πως γράφτηκε στα τέλη του 6ου αιώνα και παραδοσιακά αποδίδεται στον Ρωμαίο Αυτοκράτορα Μαυρίκιο. Είναι επίσης ένα πρακτικό εγχειρίδιο, «ένα μάλλον σεμνό στοιχειώδες εγχειρίδιο», όπως αναφέρεται στην εισαγωγή του, «για εκείνους που αφιερώνουν τον εαυτό τους στην στρατηγία». Αυτό το βιβλίο είναι ένας γενικός οδηγός στη Ρωμαϊκή στρατιωτική τέχνη, τη στρατηγική. Το Στρατηγικόν είναι γραμμένο στα ελληνικά σε πολύ στρωτή και γενικά απλή γλώσσα.

Το *Στρατηγικόν* μπορεί να γράφτηκε ως μια προσπάθεια κωδικοποίησης των στρατιωτικών μεταρρυθμίσεων, που έφερε ο στρατιώτης-αυτοκράτορας Μαυρίκιος. Υπάρχουν διαφωνίες στους ακαδημαϊκούς κύκλους, όσον αφορά την πραγματική ταυτότητα του συγγραφέα του *Στρατηγικού*. Ο Μαυρίκιος μπορεί απλά να ανέθεσε την συγγραφή του: ίσως ο αδελφός του Πέτρος ή κάποιος άλλος στρατηγός στην Αυλή του να είναι ο πραγματικός συγγραφέας. Επίσης αμφισβητείται ο χρόνος συγγραφής. Αν γράφτηκε τον 6ο αιώνα, το *Στρατηγικόν* μπορεί να δημιουργήθηκε για την κωδικοποίηση των εμπειριών των Βαλκανικών και Περσικών εκστρατειών, ή ίσως οι ίδιες οι εκστρατείες να διεξήχθησαν σύμφωνα με το εγχειρίδιο. Ωστόσο, από τα τέλη του 19ου αιώνα, κάποιοι ιστορικοί έχουν υποστηρίξει αργότερο χρόνο συγγραφής κατά τον 8ο ή τον 9ο αιώνα, βασιζόμενοι σε φιλολογικά και τεχνολογικά στοιχεία. Σε κάθε περίπτωση, θεωρείται ένα από τα πιο σημαντικά πολεμικά κείμενα των Μεσαιωνικών χρόνων, μαζί με τις πολεμικές πραγματείες του 10ου αιώνα, που αποδίδονται στους Βυζαντινούς αυτοκράτορες Λέοντα ΣΤ΄ (*[[Τακτικά του Λέοντα Σοφού|Τακτικά]]*) και Νικηφόρο Φωκά (*[[Περί Παραδρομής]]* και *[[Στρατηγική Έκθεσις]]*). Το έργο *Τακτικά* του Λέοντα εμπνεύσθηκε σημαντικά από το *Στρατηγικόν*.

## Περιεχόμενα

* Βιβλίο Α΄ – Εισαγωγή
* Βιβλίο Β΄ – Η παράταξη μάχης του ιππικού
* Βιβλίο Γ΄ – Σχηματισμοί μάχης του τάγματος
* Βιβλίο Δ΄ – Η ενέδρα
* Βιβλίο Ε΄ – Περί την μεταφορά αποσκευών
* Βιβλίο ΣΤ΄ – Σχηματισμοί μάχης και τα διάφορα γυμνάσια
* Βιβλίο Ζ΄ – Στρατηγία (α) πριν την μάχη, (β) την ημέρα της μάχης
* Βιβλίο Η΄ – Στρατιωτικά αποφθέγματα
* Βιβλίο Θ΄ – Περί εφόδου
* Βιβλίο Ι΄ – Η πολιορκία
* Βιβλίο ΙΑ΄ – Το ποιον και η στρατηγική των εθνών ενός εκάστου
* Βιβλίο ΙΒ΄ – (α) Σύμμικτη παράταξη μάχης, (β) παράταξη μάχης του πεζικού, (γ) σχεδιάγραμμα περιχαρακωμένου στρατοπέδου, (δ) κυνήγι

## Παραπομπές


Κατηγορία:Βυζαντινό Δίκαιο
Βασιλεύς

[δεξιά|μικρογραφία|300x300εσ|Ασημένιο νόμισμα της [Δυναστεία των Σελευκιδών|Σελευκίδου βασιλιά Αντιόχου Α΄ Σωτήρος. Η άλλη πλευρά απεικονίζει τον Απόλλωνα καθισμένο σε έναν ομφαλό. Η ελληνική επιγραφή γράφει «ΑΝΤΙΟΧΟΥ ΒΑΣΙΛΕΩΣ»]]
Ο όρος **βασιλεύς** είναι ελληνικός τίτλος που έχει χρησιμοποιηθεί για την περιγραφή διαφόρων τύπων μονάρχων στην ιστορία. Ο τίτλος χρησιμοποιήθηκε από τους Βυζαντινούς αυτοκράτορες, αλλά έχει και μεγάλη ιστορία χρήσης από ηγεμόνες και άλλα πρόσωπα εξουσίας στην αρχαία Ελλάδα, καθώς και από τους βασιλιάδες της σύγχρονης Ελλάδας.

Οι γυναικείες μορφές είναι: *βασίλεια*, *βασιλίς*, *βασίλισσα*, καθώς και το αρχαϊκό *βασιλίννα*.

## Ετυμολογία
Η ετυμολογία της λέξης *βασιλεύς* είναι ασαφής. Η Μυκηναϊκή μορφή ήταν **gʷasileus* (Γραμμική Β: *qa-si-re-u*), που υποδηλώνει κάποιον δικαστή ή τοπικό οπλαρχηγό, αλλά όχι έναν πραγματικό βασιλιά. Η υποθετική αρχαιότερη πρωτο-ελληνική μορφή θα ήταν **gʷatileus*. Οι περισσότεροι γλωσσολόγοι υποθέτουν ότι είναι μια μη-ελληνική λέξη που δανείστηκε η ελληνική την Εποχή του Χαλκού από ένα προϋπάρχον γλωσσικό προ-ελληνικό υπόστρωμα της Ανατολικής Μεσογείου. Ο Σίντλερ (1976) υποστηρίζει πως προέρχεται από μια εσωτερική ελληνική καινοτομία της κατάληξης *-ευς* από ινδο-ευρωπαϊκό υλικό και όχι από ένα Μεσογειακό δάνειο.

## Παραπομπές


Κατηγορία:Πολιτική της αρχαίας Ελλάδας
Κατηγορία:Αρχαίοι Ρωμαϊκοί τίτλοι
Κατηγορία:Βυζαντινό Δίκαιο
Κατηγορία:Κυβέρνηση της Βυζαντινής Αυτοκρατορίας
Κατηγορία:Βασιλικοί τίτλοι
Κατηγορία:Τίτλοι στην Αρχαία Ελλάδα
Αμπχάρ

Το **Αμπχάρ** (περσικά:ابهر) είναι πόλη και πρωτεύουσα της κομητείας Αμπχάρ στην επαρχία Ζαντζάν του Ιράν. Στην απογραφή του 2010, η πόλη είχε πληθυσμό 88.000 κατοίκων. Το 2017 είχε πληθυσμό 99.285 κατοίκων. Είναι η δεύτερη μεγαλύτερη πόλη της επαρχίας, μετά το Ζαντζάν. Ο δήμος του Αμπχάρ διαιρείται σε τέσσερις περιοχές: την Κεντρική, την Σανέχ (στο βόρειο μέρος της πόλης), την Σαριφαμπάντ στο ανατολικό μέρος της πόλης και η Χοσέιν Αμπάντ στο δυτικό μέρος της πόλης. 

Το Αμπχάρ βρίσκεται μεταξύ του Καζβίν και του Ζαντζάν. Απέχει 90 χιλιόμετρα νοτιοανατολικά του Ζαντζάν και 230 χιλιόμετρα από την Τεχεράνη. Έχει υψόμετρο 1.540 μέτρων. 

## Παραπομπές


## Εξωτερικοί σύνδεσμοι
* 

Κατηγορία:Πόλεις του Ιράν
Φερνάντο Μουνιόθ Μπενίτεθ

Ο **Φερνάντο Μουνιόθ Μπενίτεθ** (ισπ.: *Fernando Muñoz Benítez*, 27 Ιουλίου 1970, Μαδρίτη), είναι ισπανός προπονητής πετοσφαίρισης. Από το 2011 είναι ο επικεφαλής προπονητής της Εθνικής Ανδρών Ισπανίας.
Από την περίοδο 2017-18 εργάζεται και ως επικεφαλής προπονητής στη ανδρική ομάδα πετοσφαίρισης του Ολυμπιακού Πειραιώς.

## Ατομικές διακρίσεις
* Πρωτάθλημα Ελλάδας 2018-19: Κορυφαίος προπονητής 

## Παραπομπές


## Εξωτερικοί σύνδεσμοι - Πηγές
* O Φερνάντο Μουνιόθ Μπενίτεθ  στον ιστοχώρο του worldofvolley.com www.worldofvolley.com
* Ο Μπενίτεθ στον Ολυμπιακό - Βιογραφικό www.olympiacossfp.gr
* Συνέντεξη του Μπενίτεθ σε ισπανικό ιστοχώρο www.telemadrid.es 
* Η Εθνική Ισπανίας στο Ευρωπαϊκό του 2017 www.pzps.pl 
* Ανανέωση συνεργασίας με Ολυμπιακό το 2018 www.olympiacossfp.gr

Κατηγορία:Προπονητές πετοσφαίρισης Ολυμπιακού Πειραιώς
Ζγάρτα

Η **Ζγάρτα** (αγγλικά: Zgharta, αραβικά: زغرتا, προφορά: Ζγάρτα), απαντάται και ως **Ζγόρτα**, είναι πόλη του Λιβάνου, με πληθυσμό περίπου 55.000 κατοίκων. Βρίσκεται στην περιοχή του Βορείου Λιβάνου (Κυβερνείο Βορείου Λιβάνου) και είναι η δεύτερη μεγαλύτερη πόλη σε αυτό μετά την Τρίπολη.

Η Ζγάρτα βρίσκεται περίπου 150 μ. πάνω από την επιφάνεια της θάλασσας, ανάμεσα στους ποταμούς Τζουΐτ και Ρασέιν. Απέχει 23 χλμ. από το χωριό Εχντέν, 11 χλμ. από την παράκτια πόλη της Τρίπολης, 88,7 χλμ. από την πρωτεύουσα του Λιβάνου, Βηρυττό, και 82 χλμ. από την πλησιέστερη πόλη της Συρίας, την Ταρτούς. Η ιστορία της Ζγάρτα και οι κάτοικοί της είναι στενά συνδεδεμένοι με το ορεινό χωριό Εχντέν. Οι περισσότεροι πολίτες της Ζγάρτα έχουν εξοχικές οικίες στο Εχντέν όπου περνάνε τις καλοκαιρινές τους διακοπές. Το καλοκαίρι το χωριό κατακλύζεται από Ζγαρτινούς, αλλά το χειμώνα είναι πρακτικώς έρημο.

Η πόλη είναι έδρα και πρωτεύουσα της Περιφέρειας Ζγάρτα του Κυβερνείου Βορείου Λιβάνου της χώρας του Λιβάνου. Οι Ζγαρτινοί ομιλούν τη λιβανέζικη αραβική διάλεκτο με μια ξεχωριστή προφορά, την αυθεντική συριακή προφορά της αραβικής γλώσσας. Τα Συριακά διδάσκονταν στα τοπικά σχολεία μέχρι τα μέσα της πρώτης δεκαετίας του 20ού αιώνα.

Παραδοσιακώς, η γεωργία αποτελεί μεγάλο τμήμα της τοπικής οικονομίας, με ελαιόδεντρα γύρω από την πόλη και οπωρώνες με μηλιές γύρω από το χωριό Εχντέν. 

Πρόσφατα, οι τομείς της παροχής υπηρεσιών και των κατασκευών γνώρισαν σημαντική ανάπτυξη.

## Παραπομπές

## Εξωτερικοί σύνδεσμοι
* 

Κατηγορία:Πόλεις του Λιβάνου
Ιωάννης Νούνιεθ Γ΄ δε Λάρα

Ο **Ιωάννης Νούνιεθ Γ΄** δε λα θέρδα υ Λάρα, ισπαν. Juan Núñez III (1313 - 28 Νοεμβρίου 1350) από τον Καστιλιανό Οίκο της Ιβρέας ήταν κύριος της Λάρα. Λόγω του γάμου του ήταν κύριος της Μπισκάγια. Έγινε μαγιορδόμος και σημαιοφόρος (alférez) του βασιλιά.

## Βιογραφία
Ήταν ο μόνος γιος του Φερδινάνδου δε λα Θέρδα διαδόχου της Καστίλης και της Χουάνα Νούνιεθ δε Λάρα, κόρης και κληρονόμου του Χουάν Νούνιεθ Α΄ δε Λάρα.

Ο πατέρας του Φερδινάνδος ήταν διάδοχος της Καστίλης, αλλά απεβίωσε πριν τον πατέρα του και ο δευτερότοκος αδελφός του Σάντσο Δ΄ βρήκε ευκαιρία να σφετεριστεί το θρόνο. Από τη μητέρα του κληρονόμησε την κυριότητα της Λάρας. Από τον γάμο του με την κυρία της Μπιθκάγια, έγινε κύριος της Μπιθκάγια.

Το 1350 απεβίωσε στο Μπούργος σε ηλικία 37 ετών και τον διαδέχθηκαν τα παιδιά του: ο Νούνο Ντίαθ (κυβ. 1350-52), η Ιωάννα (κυβ. 1352-1359) και η Ισαβέλλα (κυβ. 1359-61).

## Οικογένεια
Νυμφεύτηκε τη Μαρία Ντίαθ Β΄ δε Άρο, κόρη και κληρονόμο του Ιωάννη από τον Καστιλιανό Οίκο της Ιβρέας, κυρίου της Μπισκάγια και είχε τέκνα:
* Ιωάννα 1335-1359, κυρία της Λάρα & της Μπιθκάγια. Παντρεύτηκε τον Τέγιο Αλφόνσο κύριο του Αγκιλάρ δε Κάμπο.
* Ισαβέλα 1340-1361, κυρία της Λάρα & Μπιθκάγια. Παντρεύτηκε τον Ιωάννη του Οίκου Βαρκελώνης, γιο του Αλφόνσου Δ΄ της Αραγωνίας.
* Λόπε Ντίαθ 1336-1343 απεβ. 7 ετών, Νούνο Ντίαθ 1348-1352, απεβίωσε 4 ετών.

Από τη μη νόμιμη σχέση του με τη Μάγιορ Λεγκιθαμόν είχε ένα φυσικό τέκνο:
* (νόθος) Πέτρος 1348-1384, κόμης της Μαγιόργα.

### Πρόγονοι


## Πηγές
* Doubleday, Simon R., The Lara family: crown and nobility in medieval Spain, Harvard University Press, 2001.
* Estow, Clara, Pedro the Cruel of Castile, 1350-1369, E.J.Brill, 1995.
* The Old Law of Bizkaia (1452): introductory study and critical edition, Editors Gregorio Monreal Zia, William A. Douglass and Linda White, University of Nevada Press, 2005.

Κατηγορία:Καστιλιανός Οίκος της Ιβρέας
Φερδινάνδος δε λα Θέρδα, κύριος της Λάρα

Ο **Φερδινάνδος δε λα Θέρδα** (ισπαν.: *Fernando de la Cerda*, 1275 - 1322) από τον Καστιλιανό Οίκο της Ιβρέας ήταν πρίγκιπας (infante) της Καστίλης και λόγω τού γάμου του κύριος της Λάρα.

## Βιογραφία
Ήταν ο δευτερότοκος γιος του Φερδινάνδου διαδόχου της Καστίλης και της Λευκής των Καπετιδών, κόρης του Λουδοβίκου Θ΄ της Γαλλίας. Μεγαλύτερος αδελφός του ήταν ο Αλφόνσος ο άκληρος.

Ο πατέρας του, γιος του Αλφόνσου Ι΄ της Καστίλης, απεβίωσε το 1275 και το 1284 ο Αλφόνσος Ι΄. Έπρεπε να τον διαδεχθεί ο Αλφόνσος ο άκληρος, αλλά ο Σάντσο Δ΄, δευτερότοκος γιος του Αλφόνσου Ι΄, δύο έτη πριν είχε συγκαλέσει αρκετούς ευγενείς και είχε δηλώσει διάδοχος, παραγκωνίζοντας τον Αλφόνσο τον άκληρο. Το 1284 στέφθηκε στο Τολέδο.

Οι περισσότεροι ευγενείς υποστήριξαν τον Σάντσο Δ΄, ορισμένοι όμως αντιτέθηκαν και εργάστηκαν για τον 14ετή Αλφόνσο και τον αδελφό του Φερδινάνδο. Αρχηγός της αντιπολίτευσης έγινε ο θείος τους δον Ιωάννης και ο πεθερός αυτού Λόπε Ντίαθ Γ΄ δε Άρο κύριος της Μπισκάγια. Τότε ο Σάντσο Δ΄ φυλάκισε τον δον Ιωάννη, που ήταν αδελφός του και εκτέλεσε τον Λόπε Ντίαθ Γ΄.

## Οικογένεια
Νυμφεύτηκε την Ιωάννα Νούνιεθ δε Λάρα, κόρη του Ιωάννη Νούνιεθ Α΄ δε Λάρα και είχε τέκνα:
* Ιωάννης Νούνιεθ Γ΄ 1313-1350, κύριος της Λάρα.
* Λευκή Νούνιεθ 1311-1347, παντρεύτηκε τον Ιωάννη-Μανουήλ (εξάδελφο του πάππου της, του Καστιλιανού Οίκου της Ιβρέας). Κόρη τους ήταν η:
** Ιωάννα-Εμμανουέλα, παντρεύτηκε τον Ερρίκο Β΄ της Καστίλης.
* Μαργαρίτα Νούνιεθ, μοναχή.
* Μαρία δε λα Θέρδα, παντρεύτηκε τον Κάρολο Β΄ των Βαλουά κόμη του Αλανσόν.

### Πρόγονοι


## Πηγές
* Medieval Iberia: An Encyclopedia, Ed. E. Michael Gerli and Samuel G. Armistead, (Routledge, 2003), 50.
* Masnata y de Quesada, David E. (1985). «La Casa Real de la Cerda». Estudios Genealógicos y Heráldicos (Madrid: Asociación Española de Estudios Genealógicos y Heráldicos): pp. 169–229

## Αναφορές


Κατηγορία:Καστιλιανός Οίκος της Ιβρέας
Άνω Πυξάρι Δράμας

Το **Άνω** **Πυξάρι** είναι μικρός οικισμός της Ανατολικής Μακεδονίας στην Περιφερειακή Ενότητα Δράμας.

## Γενικά στοιχεία
Το Άνω Πυξάρι βρίσκεται κοντά στην οδό Παρανεστίου - Δράμας σε υψόμετρο 300 μέτρων, ανάμεσα στο Υψηλόκαστρο (Β.), τα Μαρμάρια (ΝΑ.) και τον Νικηφόρο (ΝΔ.). Απέχει περίπου 25 χλμ. ΝΔ. από το Παρανέστι (έδρα του δήμου), 22 χλμ. Α. από τη Δράμα και 40 χλμ. Β.-ΒΔ. από την Καβάλα.

Αναφέρεται επίσημα , μετά την απελευθέρωση, ως *Άνω Σιμσιρλή* το 1919 στο ΦΕΚ 251Α - 20/11/1919 να προσαρτάται στην τότε κοινότητα Νουσρατλή (Νικηφόρος). Το 1927 με το ΦΕΚ 76Α - 02/05/1927 μετονομάστηκε σε  Άνω Πυξάριον και το 1934 με το ΦΕΚ 108Α - 17/03/1934 ορίστηκε έδρα της ομώνυμης νεοϊδρυθείσας κοινότητας.

Η κοινότητα Ανω Πυξαρίου, περιλαμβάνει και τους οικισμούς Γύρος, Τείχος και Ψηλόκαστρο (Υψηλόκαστρο). Σύμφωνα με την απογραφή του 2021 η κοινότητα έχει συνολικό πληθυσμό 71 κατοίκους ενώ με αυτήν του 2011 ο οικισμός μόνο είχε 20.

## Ιστορικά στοιχεία
Το χωριό ιδρύθηκε τον 19ο αιώνα τον καιρό της τουρκοκρατίας. Μετά τον Δεύτερο Βαλκανικό πόλεμο προσαρτήθηκε στην Ελλάδα.

Μετά τον Α΄ Παγκόσμιο Πόλεμο, ο πληθυσμός του Πυξαρίου εκδιώχθηκε στην Τουρκία, ενώ οι Έλληνες πρόσφυγες φιλοξενούνταν στο χωριό. Το 1927 το όνομα του χωριού πήρε τη σημερινή του ονομασία. Το 1928 το χωριό ήταν απόλυτα προσφυγικό με συνολικά 236 άτομα.

Στο Πυξάρι βρίσκεται το ιστορικό *«Γεφύρι της Δράμας»*, για το οποίο υπάρχει και δημοτικό τραγούδι για τον Ντέμπρελη Χασάν, τοπικό ήρωα από τα τέλη του 19ου - αρχές του 20ού αιώνα.

## Ιστορική εξέλιξη του πληθυσμού





## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Παρανεστίου
Καλλιστράτι Κοζάνης

Το **Καλλιστράτι** ανήκει στη τοπική Κοινότητα Αηδονοχωρίου του πρώην Δήμου Νεάπολης. Διοικητικά ανήκει στον Δήμο Βοΐου και στην Περιφέρεια Δυτικής Μακεδονίας, σύμφωνα με τη διοικητική διαίρεση της με το πρόγραμμα “Καλλικράτης”.

Το Καλλιστράτι έχει υψόμετρο 681 μέτρα, σε γεωγραφικό πλάτος 40.2915578542 και γεωγραφικό μήκος 21.3662113562. Βρίσκεται στο δυτικό τμήμα του νομού και 56 χλμ. δυτικά της πόλης της Κοζάνης.

## Ιστορία
### Οθωμανική Αυτοκρατορία

Σύμφωνα με ορισμένες απόψεις, πιστεύεται ότι ο οικισμός ιδρύθηκε γύρω στο 1800 από έποικους από την Ήπειρο και την Κεντρική Ελλάδα.

Στα τέλη του 19ου αιώνα το Καλλιστράτι ήταν ένα ελληνικό χωριό στην Ανασελίτσα, που ανήκε στην Οθωμανική Αυτοκρατορία. Σύμφωνα με τα στατιστικά στοιχεία του Vassil Kanchov το 1900, ζούσαν στο Καλλιστράτι 100 Ελληνες Χριστιανοί. Στις αρχές του 20ου αιώνα, το χωριό βρισκόταν υπό την θρησκευτική δικαιοδοσία του Οικουμενικού Πατριαρχείου Κωνσταντινούπολης. Την ίδια περίοδο, σύμφωνα με τα στοιχεία του γραμματέα της Βουλγαρικής Εξαρχίας Δημήτρη Μίσεφ στο Καλλιστράτι ζούσαν 100 Έλληνες, ενώ έκθεση του ελληνικού προξενείου Ελασσόνας του 1904, κατέγραψε 110 κατοίκους.

### Στην Ελλάδα
Τον Οκτώβριο του 1912, ατά τη διάρκεια των Βαλκανικών Πολέμων, στο χωριό διεξήχθη μάχη ανάμεσα σε Οθωμανούς και Έλληνες αντάρτες, η οποία οδήγησε στην απελευθέρωση του Καλλιστρατίου. Το επόμενο έτος, η πρώτη ελληνική απογραφή κατέγραψε 127 άτομα.

## Μεταβολή πληθυσμού
*100 (1900)
*110 (1904)
*127 (1913)
*45  (1991)
*45  (2001)
*44  (2011)

## Παραπομπές


Κατηγορία:Χωριά της περιφερειακής ενότητας Κοζάνης
Κατηγορία:Δήμος Βοΐου